આવી ઘણી યુવતીઓ છે, જે ડેરા છોડી ચૂકી છે પરંતુ એટલી ડરેલી છે કે કંઇ જ બોલવા તૈયાર નથી. જો હું મારું નામ કહીશ, તો મને અને મારા પરિવારને પણ મારી નાંખવામાં આવશે. સામાન્ય માણસોના ભલા માટે હું ઇચ્છું છું કે, ડેરા અને મહારાજ અંગેની હકીકત બહાર આવે. જો કોઇ સરકારી એજન્સિ દ્વારા તપાસ કરવામાં આવે તો ડેરામાં રહેતી 40થી 50 યુવતીઓ સાચી વાત કહેવા સામે આવશે. તબીબી સારવાર થકી પણ જાણી શકાશે કે, અહીં સાધ્વી તરીકે રહી રહેલ યુવતીઓ બ્રહ્મચર્યનું પાલન કરી રહી છે કે નહીં. જો અમારું કૌમાર્ય જળવાયું નથી, તો અમારી શુદ્ધિ ભંગ કરનાર કોણ છે એની તપાસ થવી જોઇએ. ત્યારે સત્ય સામે આવશે કે, સચ્ચા સૌદાના મહારાજ ગુરમીત સિંહે અમારું જીવન વેરવિખેર કરી નાંખ્યું છે.